CELEX: C2005/315/01
Language: et
Date: 2005-12-10 00:00:00
Title: Euroopa Kohtu (esimene koda)  15. septembri 2005.  aasta otsus kohtuasjas C-464/02: Euroopa Ühenduste Komisjon  versus  Taani Kuningriik (Liikmesriigi kohustuste rikkumine — Töötajate liikumisvabadus — Mootorsõidukid — Tööandja poolt töötaja käsutusse antud mootorsõiduk — Tööandja asukoha liikmesriigis registreeritud mootorsõiduk — Teises liikmesriigis elav töötaja — Mootorsõidukite maksustamine)

10.12.2005   
            
            
               ET
            
            
               Euroopa Liidu Teataja
            
            
               C 315/1
            
         
      EUROOPA KOHTU
   
   (esimene koda)
   15. septembri 2005. aasta otsus
   kohtuasjas C-464/02: Euroopa Ühenduste Komisjon versus Taani Kuningriik (1)
   
   (Liikmesriigi kohustuste rikkumine - Töötajate liikumisvabadus - Mootorsõidukid - Tööandja poolt töötaja käsutusse antud mootorsõiduk - Tööandja asukoha liikmesriigis registreeritud mootorsõiduk - Teises liikmesriigis elav töötaja - Mootorsõidukite maksustamine)
   (2005/C 315/01)
   Kohtumenetluse keel: taani
   Kohtuasjas C-464/02: Euroopa Ühenduste Komisjon (esindajad: N. B. Rasmussen ja D. Martin) v. Taani Kuningriik (esindaja: J. Molde), keda toetas Soome Vabariik (esindaja: T. Pynnä), mille esemeks on EÜ artikli 226 alusel 23. detsembril 2002 esitatud liikmesriigi kohustuste rikkumise hagi, tegi Euroopa Kohus (esimene koda), koosseisus: koja esimees P. Jann, kohtunikud N. Colneric (ettekandja), K. Schiemann, E. Juhász ja E. Levits, kohtujurist: F. G. Jacobs, kohtusekretär: kohtusekretäri abi H. von Holstein, 15. septembril 2005 otsuse, mille resolutiivosa on järgmine:
   
               1.
            
            
               Kuna Taani Kuningriik
               
                           —
                        
                        
                           ei võimalda oma õigusaktide ega halduspraktika alusel Taanis elukohta omavatel ja teises liikmesriigis mitte põhitegevusena töötavatel töötajatel isiklikul või äriotstarbel kasutada ettevõtjale kuuluvat sõidukit, mis on registreeritud selles liikmesriigis, kus asub tööandja ettevõte, ja
                        
                     
                           —
                        
                        
                           võimaldab oma õigusaktide ja halduspraktika alusel Taanis elukohta omavatel ja teises liikmesriigis töötavatel töötajatel isiklikul ja/või äriotstarbel kasutada mootorsõidukit, mis on registreeritud teises liikmesriigis, kus on tööandja ettevõtte asukoht või peamine tegevuskoht, ja mis on mõeldud kasutamiseks mitte peamiselt ja alaliselt Taanis ja mida tõepoolest ei kasutata seal alaliselt, ainult tingimusel, et teises liikmesriigis asuvas ettevõttes töötamine on nende põhitegevus ning et sellelt sõidukilt makstakse maksu,
                        
                     siis on Taani Kuningriik rikkunud EÜ artiklist 39 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta kohtukulud poolte endi kanda.
            
         
               4.
            
            
               Jätta Soome Vabariigi kohtukulud tema enda kanda.
            
         
      (1)  ELT C 44, 22.2.2003.